**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS KOLEGIJOS SUDARYMO“ PROJEKTO**

**1. Sprendimo projekto esmė, tikslai ir uždaviniai.**

Savivaldybės tarybos sprendimo projektas parengtas siekiant sudaryti Klaipėdos miesto savivaldybės tarybos kolegiją (toliau – Kolegija). Lietuvos Respublikos vietos savivaldos įstatymas suteikia tarybai įgaliojimus sudaryti Kolegiją. Kolegija yra savivaldybės tarybos patariamasis organas, sudaromas savivaldybės tarybos įgaliojimų laikui iš tarybos narių. Kolegija paprastai nagrinėja šiuos klausimus: analizuoja savivaldybės teritorijoje esančių valstybės institucijų padalinių veiklą, teikia siūlymus savivaldybės tarybai dėl šių padalinių veiklos gerinimo ir jų vadovų išklausymo; svarsto ir teikia siūlymus dėl savivaldybės strateginio planavimo dokumentų rengimo; numato savivaldybės tarybos narių mokymo prioritetus (kiekvienais metais); svarsto klausimus dėl savivaldybės tarybos ir merosekretoriato sudarymo arba mero politinio (asmeninio) pasitikėjimo (jeigu sekretoriatas nesudaromas) valstybės tarnautojų pareigybių steigimo ir jų skaičiaus nustatymo.

**2.** **Projekto rengimo priežastys ir kuo remiantis parengtas sprendimo projektas.**

Naujai išrinktai Klaipėdos miesto savivaldybės tarybai pradėjus darbą turi būti patvirtinta naujos sudėties Klaipėdos miesto savivaldybės tarybos Kolegija.

Projektas parengtas vadovaujantis Lietuvos Respublikos vietos savivaldos įstatymo 17 straipsnio 1 dalimi, Klaipėdos miesto savivaldybės tarybos veiklos reglamento, patvirtinto Klaipėdos miesto savivaldybės tarybos 2016 m. birželio 23 d. sprendimu Nr. T2-184 „Dėl Klaipėdos miesto savivaldybės tarybos veiklos reglamento patvirtinimo“ 34 punktu. Reglamento 34 punkte nustatyta, jog Kolegija sudaroma iš 12 narių Tarybos įgaliojimų laikotarpiui. Kolegijos nariai pagal pareigas yra meras ir mero pavaduotojas (pavaduotojai) bei visų komitetų pirmininkai. Kitų Kolegijos narių kandidatūras Tarybai tvirtinti teikia meras. Tarybos nariams sutikus kandidatuoti, kandidatūros yra apsvarstomos ir balsuojama personaliai arba už visas iš karto. Kolegijos nario kandidatūra laikoma patvirtinta, jeigu už ją balsavo daugiau kaip pusė posėdyje dalyvaujančių Tarybos narių.

**3. Kokių rezultatų laukiama.**

Tarybai priėmus šį sprendimą, bus sudaryta naujos sudėties Klaipėdos miesto savivaldybės tarybos Kolegija.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Galimos teigiamos ar neigiamos sprendimo priėmimo pasekmės.**

Neigiamos pasekmės nenumatomos. Teigiamos pasekmės – sudaryta Klaipėdos miesto savivaldybės tarybos Kolegija.

**PRIDEDAMA:**

1. Teisės aktų ištraukos, 1 lapas.

|  |  |
| --- | --- |
| Klaipėdos miesto savivaldybės meras | Vytautas Grubliauskas |

**LIETUVOS RESPUBLIKOS**

**VIETOS SAVIVALDOS**

**ĮSTATYMAS**

1994 m. liepos 7 d. Nr. I-533

Vilnius

**17 straipsnis. Savivaldybės tarybos kompetencija**

1. Savivaldybės taryba savo įgaliojimų laikui iš tarybos narių gali sudaryti savivaldybės tarybos kolegiją (toliau – kolegija).

<...>.

|  |
| --- |
| PATVIRTINTA |
| Klaipėdos miesto savivaldybės |
| tarybos 2019 m. birželio 13 d.6 m. birželio 23 d.sprendimu Nr. T2-184 |
|  |
|  |
|  |

**KLAIPĖDOS MIESTO SAVIVALDYBĖS TARYBOS REGLAMENTAS**

<...>

34. Kolegijos sudarymas.

34.1. Kolegija sudaroma iš 12 narių Tarybos įgaliojimų laikotarpiui. Kolegijos nariai pagal pareigas yra meras ir mero pavaduotojas (pavaduotojai) bei visų komitetų pirmininkai. Kitų Kolegijos narių kandidatūras Tarybai tvirtinti teikia meras.

<...>.